Държавен вестник, бр. 74, 2004 г., стр. 63

Б Р О Й  74
Д Ъ Р Ж А В Е Н   В Е С Т Н И К
С Т Р .  63
(3) Лицата представят доклад за причините
за настъпване на обстоятелствата по ал. 1 вед-
нага след като те станат известни.
(4) Специалните доклади по ал. 1 и съответ-
ните подробности и обяснения, които могат да
бъдат поискани от председателя на АЯР, се
изпращат незабавно.
(5) Информацията, която трябва да се съ-
държа в докладите по ал. 1, се определя от спе-
цифичните изисквания за прилагане на гаран-
циите по чл. 6.
(6) Когато по технологични причини се пред-
вижда планово снемане на пломби на МААЕ,
лицата по чл. 3, ал. 1 уведомяват председателя
на АЯР в срок не по-късно от 15 дни преди да-
тата на снемане.
Чл. 15. (1) Лицата по чл. 3, ал. 1, които екс-
плоатират ядрени реактори, уведомяват пред-
седателя на АЯР за датата на спиране на реак-
тора за презареждане и за датата, на която но-
возаредената активна зона ще бъде готова за
проверка от инспекторите на МААЕ.
(2) Уведомяването по ал. 1 се извършва не
по-късно от 15 дни преди съответната дата.
(3) Изчислените данни за ядрените превръ-
щания в ядрените реактори се докладват в док-
лада за промяна в наличността не по-късно от
датата на изваждане на облъченото гориво от
ЗМБ на реактора.
(4) Конкретните процедури за записване и
докладване на ядрени превръщания могат да се
определят в специфичните изисквания по чл. 6.
Чл. 16. (1) Ядрени материали—обект на спе-
цифични задължения по гаранциите съгласно
влязло в сила международно споразумение с чуж-
да държава или международна организация, тряб-
ва, освен ако е указано друго в съответното спо-
разумение, да бъдат идентифицирани поотделно
за всяко задължение в следните доклади за:
1. първоначалната регистрирана наличност
по чл. 11;
2. промяна в наличността, включително в
регистрираните наличности по чл. 12;
3. материалния баланс и списъците на физи-
ческата наличност по чл. 13;
4. предстоящия внос и износ по чл. 21 и 22.
(2) Изискването за отделна идентификация
по ал. 1 не изключва физическото смесване на
материалите, освен ако е изрично забранено от
съответното международно споразумение.
Чл. 17. (1) Във всички доклади, представяни
по реда на наредбата, количествата на ядрени-
те материали се изразяват в грамове.
(2) Съответните отчетни записи се водят в
грамове или в по-малки единици. Те трябва да се
водят по начин, осигуряващ тяхната достовер-
ност, и в съответствие с изискванията на МААЕ.
(3) В докладите количествата могат да бъ-
дат закръглявани надолу, когато първата циф-
ра след десетичната точка е от 0 до 4, и закръг-
лявани нагоре, когато първата цифра след десе-
тичната точка е от 5 до 9.
(4) Ако не е указано друго в специфичните
изисквания по чл. 6, докладите трябва да
включват:
1. общото тегло на елементите уран, торий
или плутоний и в случите на обогатен матери-
ал—общото тегло на делящите се изотопи;
2. отделни доклади за материалния баланс,
както и отделни редове в докладите за промяна
в наличността и списъците на физическата на-
личност за следните категории ядрен материал:
а) обеднен уран;
б) природен уран;
в) обогатен уран с обогатяване по-малко от
20 %;
г) обогатен уран с обогатяване 20 % и повече;
д) плутоний;
е) торий.
Чл. 18. (1) Допуска се правилата по чл. 10—
17 да не се прилагат за ЗМБ, която съдържа само:
1. малки количества ядрен материал, които
не се променят за дълъг период от време;
2. обеднен уран, природен уран или торий,
които се използват изключително в неядрени
дейности;
3. специални делящи се материали, които се
използват в количества, по-малки или равни на
един грам, като чувствителни компоненти в
измервателни инструменти;
4. плутоний с изотопна концентрация на
плутоний-238, превишаваща 80 %.
(2) Лицата, които произвеждат или използ-
ват ядрени материали, отговарящи на условия-
та по ал. 1, подават заявление съгласно прило-
жение № 9 до председателя на АЯР.
(3) На основание на заявлението по ал. 2
председателят на АЯР отправя искане съглас-
но чл. 35 и 36 от споразумението и уведомява
лицата по ал. 2 за решението на МААЕ.
(4) Лицата, за които съгласно решението на
МААЕ не се прилагат правилата за докладване
по чл. 10—17, представят на председателя на АЯР
до 31 януари всяка година годишен отчет съглас-
но приложение № 10. Отчетът описва състояни-
ето към края на всяка календарна година.
(5) В случай на износ на ядрен материал,
който отговаря на изискванията на ал. 1, лица-
та по ал. 4 представят отчет в АЯР не по-късно
от края на месеца, в който е извършено преда-
ването, съгласно приложение № 10. Отчетът
посочва количеството ядрен материал, което
се предава.
(6) В случай на внос на ядрен материал,
който отговаря на изискванията на ал. 1, ли-
цата по ал. 4 подават в АЯР ново заявление
съгласно приложение № 9 за добавяне на този
материал към списъка на материалите, осво-
бодени от докладване по чл. 10—17. Заявле-
нието се подава незабавно, след като съответ-
ното лице е научило датата на предаване, но
не по-късно от края на месеца, в който е из-
вършено предаването.